Jasmin Tabatabai

Jasmin Tabatabai (persisch:یاسمین طباطبائی}} []; * 8. Juni 1967 in Teheran) is en düütsch-iransch Schauspielerin un Musikerin.

 Leven 
De Vader vun Tabatabai weer Iraner, hör Moder stammt ut Düütschland. Se hemm sück 1956 up dat Münchner Oktoberfest kennen lehrt. Van 1958 bit 1979 leev de Familie in Teheran, wo Jasmin Tabatabai de Düütsch School besööken dee. Wiels de Islamische Revolutschoon hett de Familie dat Land verlaaten. De Vader kehr nah een Johr in Düütschland in den Iran torüch, wo he 1986 storven is. Jasmin Tabatabai hett beid Staatsbörgerschapen.

Nah dat Abitur 1986 an dat Gymnasium in Planegg studeer Jasmin Tabatabai an de Hoochschool för Musik un Kunst in Stuttgart Musik un Schauspeel.

Jasmin Tabatabai weer siet den 1. Juni 2003 mit den amerikaanschen Musiker Tico Zamora verheiraadt un hett mit hüm siet den 3. Dezember 2002 en Dochter. Siet Sömmer 2006 leevt Jasmin Tabatabai von hör Ehemann trennt. Siet Sömmer 2007 is Tabatabai mit den Schauspeler Andreas Pietschmann tosommen, den se bi de Dreiharbeiten to de TV-Serie Rosa Roth – Der Tag wird kommen kennen lehrt hett. Mit Andreas Pietschmann hett se hör tweet Dochter, de an' 5. Juli 2009 boren wurr. Tosommen leevt se in Berlin-Pankow.Tabatabais Traumhaus, Berliner Zeitung, Autorin Miriam Müller, van 20. April 2006 An' 13. August 2013 keem hör dart Kind to Welt, en Söhn."Ich finde es sehr schön, verlobt zu sein"

 Schauspeel 
För den Film opdeckt wurr se kört nah dat Enn' vun hör Utbillen, se speel 1992 de Hööftrull in den Swiezer Kinospeelfilm Kinder der Landstrasse, woför se ok an dat Filmfestival vun Amiens in Frankriek den Pries as best Hööftdorstellerin kreeg. 1995 stunn se för Die Mediocren an de Siet vun Jürgen Vogel eerstmals in hör Heimat Düütschland vör de Kamera. Den Dörbröök broch hör 1997 de Rull vun de Utbrekerin Luna in Katja von Garnier hör Musikfilm Bandits. Ebenfalls 1997 synchroniseer se de Figur Meg in Disney sien Hercules (Spraak un Gesang) un 2007 de Ick-Vertellerin Marjane Satrapi in den franzööschen Film Persepolis. Jasmin Tabatabai speel in Filmen vun Peter Stauch (Help the Old, Pieces of my Heart), Helmut Dietl (Late Show), Oskar Roehler (Gierig, Die Unberührbare), Xavier Koller (Gripsholm), Angelina Maccarone (Fremde Haut) un Ralf Huettner (Mondscheintarif). 2006 un 2007 speel se bi de Wormser Nibelungenfestspelen de Kriemhild.

Neben Senta Berger, Hannelore Elsner un anner bekannt Schauspelerinnen hörr se 2001 to dat düütsch Synchronensemble vun den prieskröönten franzööschen Film 8 Frauen.

In' Juni as ok in' November/Dezember 2008 stunn se in dat Berliner Theater am Kurfürstendamm in en free Interpretatschoon vun dat Bühnenstück Drei Schwestern mit Katja Riemann, Nicolette Krebitz, Frank Voigtmann un annern up de Bühne. 

 Musik 
Jasmin Tabatabei arbeit ok as Komponistin un Singerin. 1993 hett se de Band Even Cowgirls Get The Blues grünnd, mit de se dree Alben herutbrocht un vun de se sück 1997 trennt hett. 2001 grünn se dat Plattenlabel Polytrash. In dat Fröhjahr 2002 keem hör eerst Solo-Album mit den Titel Only Love herut. För den amerikaanschen Speelfilm Iron Jawed Angels vun Katja von Garnier komponeer un sung se fiev Leeder tosommen mit hör dormalig Mann, den amerikaanschen Musiker Tico Zamora. 2003 wark se an dat Benefizprojekt to'n  Red Nose Day för ProSieben mit un hett ünner annern mit Nena, Ben, Sasha, Udo Lindenberg, Joachim Witt un Helge Schneider dat Lied Wunder geschehen sungen. 2005 sung se dat Stück Ich bin die Nacht, dat up dat Album Selma – in Sehnsucht eingehüllt verapenlicht wurr. 2007 keem hör tweet Solo-Album I Ran herut.

 Sonstiges 
Jasmin Tabatabai weer an' 23. Mai 2009 Liddmaat vun de 13. Bundsversammlung. Se hett dat land Baden-Württemberg vertreeden un weer vun de  Landdagsfraktschoon vun Bündnis 90/Die Grönen nomineert wurrn.

In dat Book Rosenjahre beschrifft Jasmin Tabatabai hör fröh Kindheitserinnerungen in' Iran.Hans-Otto Kurz: Biographie von Jasmin Tabatabai. In: jasmin-tabatabai.com (private Fanpage).

 Filmografie (Utwahl) 
mini|Tabatabai up de Berlinale 2011
 1992: Kinder der Landstrasse
 1993: Dann eben mit Gewalt
 1995: Alles außer Mord – Das Kuckucksei
 1995: Die Mediocren
 1995: Tatort – Herz As
 1996: Die Putzfraueninsel
 1996 oder 1997: Unbeständig und Kühl
 1997: Hercules (Synchroon)
 1997: Bandits
 1997: Verspielte Nächte
 1998: Rendezvous mit dem Teufel
 1998: Help the old
 1999: Late Show
 1999: Gierig
 2000: Die Unberührbare
 2000: Gripsholm
 2001: Mondscheintarif
 2001: Jeans
 2002: Nogo
 2003: Willi wills wissen
 2003: Sams in Gefahr
 2004: Sergeant Pepper
 2005: Fremde Haut
 2006: Noch einmal lieben
 2006: Elementarteilchen
 2006: Vier Minuten
 2006: Blood and Chocolate
 2006: Fay Grim
 2007: Die ProSieben Märchenstunde: Die Prinzessin auf der Erbse
 2007: Persepolis (Synchron)
 2007: Rosa Roth – Der Tag wird kommen
 2007: Meine schöne Bescherung
 2008: Der Baader Meinhof Komplex
 2009: Altiplano
 2009: Deutschland 09
 2010: Der Staatsanwalt – Tödliche Erkenntnis
 2011: Donna Leon – Das Mädchen seiner Träume
 2011: Der letzte Bulle
 2012: Kommissarin Lucas – Die sieben Gesichter der Furcht
 siet 2012: Letzte Spur Berlin
 2013: Danni Lowinski

 Utteknungen 
 1992 – Filmfestival Amiens, Frankriek, Best Hööftdorstellerin
 1998 – DIVA – Deutscher Entertainment Preis
 2008 – Synchroon-Oscar
 2012 – Echo Jazz in de Kategorie Sängerin des Jahres national

 Schriften 
 Jasmin Tabatabai: Rosenjahre – Meine Familie zwischen Persien und Deutschland. Ullstein, Berlin 2010, ISBN 978-3-550-08837-7 (über ihre frühen Kindheitserinnerungen im Iran).

 Weblenken 


 DNB-Katalog
 Jasmin Tabatabai gewinnt "Synchron-Oscar" - Tsp. 3. April 2008
 In der Mitte des Lebens Interview mit Jasmin Tabatabai vun Wiebke Hollersen un Sabine Rennefanz in dat Magazin vun de Berliner Zeitung van' 31. Mai 2008

 Enkeld Nahwiesen 

Kategorie:Fru
Kategorie:Börger von Düütschland
Kategorie:Börger von’n Iran
Kategorie:Schauspeler
Kategorie:Synchroonsnacker
Kategorie:Singer
Kategorie:Pop-Musik
Kategorie:Boren 1967